
Text rozhodnutia
Súd: Krajský súd Bratislava Spisová značka: 2Cob/302/2011 Identifikačné číslo súdneho spisu: 1210218038 Dátum vydania rozhodnutia: 12. 06. 2012 Meno a priezvisko sudcu, VSÚ: JUDr. Zita Ilčíková ECLI: ECLI:SK:KSBA:2012:1210218038.1 Uznesenie Krajský súd v Bratislave v právnej veci navrhovateľa: VODOHOSPODÁRSKE STAVBY a.s. Röntgenova 25, 851 01 Bratislava, IČO: 31 322 301, zast: Advokátska kancelária Marko s.r.o., Budatínska 47, 851 06 Bratislava, proti odporcovi: B.. W. G., W., O. XX, XXX XX R., B.: XX XXX XXX, o zaplatenie 280,85 Eur s príslušenstvom, o odvolaní odporcu proti rozsudku Okresného súdu Bratislava II č. k. 25Cb/266/2010-44 zo dňa 25.01.2011 takto r o z h o d o l : Odvolacie konanie sa z a s t a v u j e . Navrhovateľovi sa trovy odvolacieho konania nepriznávajú. o d ô v o d n e n i e : Napadnutým rozsudkom súd prvého stupňa odporcu zaviazal zaplatiť navrhovateľovi 280,85 Eur so 14.2 % ročným úrokom z omeškania od 02.05.2008 do zaplatenia, ako aj trovy konania v sume 141,74 Eur titulom neuhradenej cenu za vykonanú prepravu. Proti tomuto rozsudku podal v zákonom stanovenej lehote odvolanie odporca. Dňa 12.06.2012 na pojednávaní konanom na odvolacom súde odporca zobral svoje odvolanie vo veci späť a odvolacie konanie žiadal zastaviť. Právny zástupca navrhovateľa uviedol, že v tom prípade netrvá na priznaní trov odvolacieho konania. Podľa §-u 207 ods. 2, 3 O.s.p., dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie o ktorom nebolo rozhodnuté vzalo späť, odvolací súd odvolacie konanie zastaví. Odvolací súd preto odvolacie konanie zastavil. O trovách odvolacieho konania bolo rozhodnuté podľa §-u 224 ods. 1 O.s.p. a navrhovateľovi tieto trovy priznané neboli, lebo ich priznanie výslovne na pojednávaní konanom dňa 12.06.2012 nežiadal. Poučenie: Proti tomuto uzneseniu odvolanie nie je prípustné.

